**Seletuskiri  
Riigikogu otsuse   
ˮEesti Vabariigi, Leedu Vabariigi ja Läti Vabariigi Parlamentidevahelise Assamblee Eesti delegatsiooni moodustamineˮ muutmise eelnõule**

Vastavalt Riigikogu kodu- ja töökorra seaduse § 90 lõige 1 punktile 3 ja Riigikogu väliskomisjoni k.a 30. jaanuari otsusele, esitab Riigikogu väliskomisjon Riigikogu otsuse “Eesti Vabariigi, Leedu Vabariigi ja Läti Vabariigi Parlamentidevahelise Assamblee Eesti delegatsiooni moodustamine” muutmise eelnõu.

Riigikogu kodu- ja töökorra seaduse § 44 ja välissuhtlemisseaduse § 6 lõike 1 punkti 4 alusel võib Riigikogu välissuhtlemise korraldamiseks moodustada oma liikmetest välisdelegatsioone. Välisdelegatsioon moodustatakse Riigikogu koosseisu volituste ajaks.

Eesti Vabariigi, Leedu Vabariigi ja Läti Vabariigi Parlamentidevaheline Assamblee (Balti Assamblee) moodustati kui konsultatiivne ja koordineeriv institutsioon ühist huvi pakkuvate küsimuste ja projektide arutamiseks. Balti Assamblee tööorganid on istungjärk, presiidium, komisjonid ja sekretariaat.

Balti Assamblee on moodustanud viis komisjoni: majandus-, energeetika- ja innovatsioonikomisjon, haridus-, teadus- ja kultuurikomisjon; loodusvarade- ja keskkonnakomisjon, julgeoleku- ja kaitsekomisjon ning heaolukomisjon. Eesti delegatsioon on moodustatud põhimõttel, mille kohaselt kuulub Balti Assamblees moodustatud komisjoni Riigikogu sama valdkondliku alatise komisjoni kaks esindajat. Seega kuulub 12-liikmelise Balti Assamblee Eesti delegatsiooni koosseisu kümme esindajat komisjonidest ning lisaks delegatsiooni juht ja asejuht.

Riigikogu moodustas oma 2023. aasta 25. mai otsusega Balti Assamblee Eesti delegatsiooni järgmises koosseisus: delegatsiooni juht Timo Suslov, delegatsiooni juhi asetäitja Enn Eesmaa, liikmed Arvo Aller, Karmen Joller, Meelis Kiili, Lauri Laats, Priit Lomp, Tiit Maran, Helir-Valdor Seeder, Riina Solman, Margit Sutrop ja Peeter Tali.

Riigikogu 2015. aasta 19. veebruari otsusega  arvati delegatsiooni koosseisust välja delegatsiooni liikmed Karmen Joller, Lauri Laats ja Priit Lomp ning nimetati delegatsiooni liikmeteks Jaak Aab, Hele Everaus ja Aleksei Jevgrafov.

Väliskomisjoni k.a 12. mai istungil arutati sotsiaalkomisjoni ettepanekut nimetada seoses Hele Everausi Riigikogu liikme volituste lõppemisega komisjoni esindajaks Balti Assamblee delegatsioonis Irja Lutsar.

Väliskomisjon otsustas toetada antud ettepanekut ning esitada Riigikogu otsuse eelnõu Balti Assamblee Eesti delegatsiooni koosseisu muutmiseks.

Esitab Riigikogu väliskomisjon 12. mail 2025.

(allkirjastatud digitaalselt)

Marko Mihkelson

Riigikogu väliskomisjoni esimees